Joze Mourinyo — YChL, Yevropa Ligasi va Konferensiyalar Ligasida g‘alaba qozongan tarixdagi ilk murabbiy

“Roma” Konferensiyalar Ligasi finalida “Feyenoord”ni mag‘lub etib (1:0), musobaqaning ilk g‘olibiga aylandi.

Rimliklar ustozi Joze Mourinyo Chempionlar Ligasi, Yevropa Ligasi va Konferensiyalar Ligasida g‘alaba qozongan tarixdagi ilk murabbiyga aylandi.
Mourinyo “Portu” (2004) va “Inter” (2010) safida YChLda g‘alaba qozongan bo‘lsa, Yevropa Ligasi / UEFA Kubogini “Portu” (2003) va “Manchester Yunayted” (2017) bilan birga qo‘lga kiritgan.
Portugaliyalik mutaxassis faoliyatidagi 26-sovringa ega chiqdi. Bunga qadar u “Portu”da oltita, “Chelsi” — 8, “Inter” — 5, “Real” va “Manchester Yunayted”da uchtadan sovringa ega chiqqandi. Bu Joze uchun so‘nggi besh yildagi ilk sovrin bo‘ldi. Oxirgi marta “benazir” 2017-yilda “Manchester Yunayted” bilan Yevropa Ligasida zafar quchgandi.